సర్కారు విధాన నిర్ణయాలతో ఫార్మా, హెల్త్కేర్ విలవిలప్రజారోగ్యం, ప్రయోజనాల దృష్ట్యా ప్రభుత్వం తీసుకున్న పలు నిర్ణయాలు 2017 ఫార్మా, హెల్త్కేర్ పరిశ్రమలను ఒక కుదుపు కుదిపాయి. అడ్డగోలు ధరలతో ప్రజలను ఎడాపెడా దోచేయకుండా ఫార్మా కంపెనీకు ముగుతాడు వేయడంతోపాటు, కంపెనీలు డాక్టర్లు కుమ్మక్కై ప్రిస్కిప్షన్స్ రాయకుండా కూడా ప్రభుత్వం పలు చర్యలు తీసుకుంది. ఒకరకంగా ఈ ఏడాది ఎదుర్కొన్న స్థాయిలో సవాళ్లను ఫార్మా పరిశ్రమగానీ, హెల్త్కేర్ ఇండస్ట్రీగానీ గతంలో ఎప్పుడూ ఒక సంవత్సరం వ్యవధిలో ఎదుర్కొనలేదు. ప్రభుత్వ క్రియాశీల చర్యలు సృష్టించిన ప్రకంపనల మధ్య ఈ పరిశ్రమలు కొత్త సంవత్సరంలోకి అడుగుపెడుతున్నాయి.జనరిక్ ఔషధాలను మాత్రమే డాక్టర్లు ప్రిస్క్రయిబ్ చేయాలన్న నిబంధనలు, డాక్టర్లకు తాయిలాలు ఇచ్చి తమ తమ కంపెనీల ఉత్పత్తులనే సిఫారసు చేయించుకునేందుకు కంపెనీ అనుసరిస్తున్న మార్కెటింగ్ వ్యూహానికి చెక్ పెట్టడం, పలు కీలక ఔషధాలతో పాటు స్టెంట్స్, మోకాలు ఇంప్లాంట్స్ వంటి మెడికల్ డివైజ్ల ధరలకు జాతీయ ఔషధ ధరల నిర్ణయ సంస్థ పరిమితులు విధించడం ఫార్మా కంపెనీలు, వైద్య పరికరాల ఉత్పత్తి సంస్థలకు ఊపిరాడకుండా చేశాయి.గుర్గావ్లో ఫోర్టిస్ హాస్పిటల్, షాలిమార్ భాగ్లోని మాక్స్ హాస్పిటల్లో జరిగిన అవకతవకలు, అడ్డగోలు బిల్లింగ్, వైద్యసేవల్లో దారుణ నిర్లక్ష్యం సంచలనం సృష్టించడంతోపాటు ప్రభుత్వం కఠిన చర్యలకు తిగడంతో వైద్యసేవల సంస్థలు ఒక్కసారిగా ఉలిక్కిపడ్డాయి.ఆదరబాదర సంస్కరణలు 2017లో ప్రభుత్వం ఆలోచనలేకుండా చేపట్టిన ఆదరబాదర సంస్కరణల ప్రభావం 2018లోనూ ఉంటుందని ఇండియన్ ఫార్మాస్యూటికల్ అలియన్స్ సెక్రటరీ జనరల్ డిజి షా అన్నారు. డాక్టర్లు జనరిక్ ఔషధాలు రాయాలన్న నిబంధన, కెమిస్టులు ప్రిస్ర్కిప్షన్లో ఉన్న ఔషధానికి బదులు అదే ఫార్ములేషన్ పేరుతో మరో ఔషధాన్ని పేషెంట్లకు ఇవ్వడం... కొత్త సంవత్సరంలో అతి పెద్ద సవాళ్లని షా అన్నారు. డిపార్ట్మెంట్ ఆఫ్ ఫార్మాస్యూటికల్స్, ఎన్పిపిఎ మధ్య వివాదం కూడా పరిశ్రమను ప్రభావితం చేస్తాయని చెప్పారు. అస్థిర విధాన వాతావరణం,  ఎగుమతుల రంగంలోని భయాలు, ఆదరబాదరాగా చేపట్టిన ఔషధ నియంత్రణ సంస్కరణలు... 2017 విశేషాలని ఆయన వ్యాఖ్యానించారు. 2018లోనూ ఇదే పరిస్థితి కొనసాగుతుందని అన్నారు. స్టేక్ హోల్డర్లతో సమగ్ర చర్చలు లేకుండానే కొత్త ఫార్మా పాలసీని తయారు చేసే ప్రయత్నం, ప్రభావం గురించి సమగ్రంగా అంచనావేయకుండానే ఔషధ ధరల నియంత్రణ ఉత్తర్వులను సవరించడం దేశీయ ఫార్మా పరిశ్రమను దెబ్బతీసే అవకాశం ఉందని ఆయన హెచ్చరించారు.సవాళ్లమధ్యనే వృద్ధి.. ఎన్ని సవాళ్లున్నా ఫార్మా రంగంలో వృద్ధి మాత్రం వెనకబడలేదు. 2020నాటికి పరిశ్రమ పరిమాణం 5,500 కోట్ల డాలర్లకు చేరుతుందని అంచనా. ప్రస్తుతం ఫార్మా మార్కెట్ పరిమాణం 2800 కోట్ల డాలర్లు మాత్రమే. 2018లో కనీసం 16 శాతం వృద్ధి ఉంటుందని అసోచామ్ అంచనావేసింది. ఔషధ ఎగుమతులు వచ్చే ఏడాది 30 శాతం వృద్ధిని చవిచూసే అవకాశం ఉంది. ఎగుమతుల మొత్తం ప్రస్తుతం 1,650 కోట్ల డాలర్లు ఉండగా 2020నాటికి 2000 కోట్ల డాలర్లకు చేరవచ్చు.వైద్య సర్వీసులకు చుక్కలు వైద్య సర్వీసుల రంగం ఈ ఏడాది చుక్కలు చూసింది. గుర్గావ్లోని ఫోర్టిస్ హాస్పిటల్ డెంగ్యూ పేషెంట్ చికిత్స కోసం వినియోగించిన ఔషధాలు, ఇతర వస్తువులపై 1700 శాతం మార్జిన్   వసూలు చేసినట్టుగా ఎన్పిపిఎ గుర్తించింది. సద రు  పేషెంట్ మరణించాడు కూడా. మరో కేసులో ప్రసూతి కేసులో నిర్లక్ష్యంగా వ్యవహరించిన మాక్స్ హాస్పిటల్ (షాలిమార్ భాగ్) లైసెన్స్ను ఢిల్లీ ప్రభుత్వం రద్దు చేసింది. ఈ రెండు ఉదంతాలతో వైద్య సర్వీసుల రంగం ఈ ఏడాది తీవ్రమైన గడ్డు పరిస్థితినే ఎదుర్కొందని అపోలో హాస్పిటల్స్ జెఎండి సంగీతా రెడ్డి అన్నారు. ఇవి అరుదుగా జరిగే సంఘటనలా, అనూహ్యమైన పొరపాట్లా అన్న విషయం పక్కనబెడితే ప్రైవేట్ హాస్పిటల్స్ ప్రతిష్ఠను మాత్రం దిగజార్చాయి.సర్కారు పట్టుదల.... ఫార్మా పరిశ్రమ, ప్రతినిధుల హెచ్చరికలు, ఆందోళనలు ఎలా ఉన్నా ప్రభుత్వం మాత్రం ఔషధ ధరలను సామాన్యులకు చేరువగా ఉంచే విషయంలో గట్టిగానే వ్యవహరిస్తోంది. నిజానికి గుండె జబ్బుల్లో అమర్చే స్టెంట్ల ధరలకు కళ్లెం వేయడం వల్ల ప్రజలకు 4,450 కోట్ల రూపాయల మేర ఆదా అవుతుందని అంచనా. అదే విధంగా కృత్రిమ మోకాలి చిప్పల ధరలను నియంత్రించడం వల్ల సగటు ప్రజలకు మరో 1,500 కోట్ల రూపాయల మేర లబ్ది కలుగుతుంది. ప్రభుత్వ నిర్ణయం వల్ల వివిధ రకాల  స్టెంట్ల ధరలు ప్రస్తుతం 7,400-30,180 రూపాయల ధరల శ్రేణిలోనే ఉంటాయి. మోకాలి చిప్పల స్థానే అమర్చే ఇంప్లాంట్స్ ధరల శ్రేణి 13,850-54,720 రూపాయలకు పరిమితమైంది. ఈ ఏడాది కొత్త చేర్చిన ఔషధాలతో కలిసి ధరల నియంత్రణ పరిధిలోకి మొత్తం 849 ఔషధాలు రావడంతో ఫార్మా కంపెనీలు గిలగిలలాడుతున్నాయి. ధరలపై నియంత్రణ వల్ల ప్రజలకు 2,643 కోట్ల రూపాయల మేర లాభం కలుగుతుందని అంచనా.
sarkaaru vidhaana nirnayaalato farma, helthker vilavilaprajaarogyam, prayojanaala drishtya prabhutvam teesukunna palu nirnayaalu 2017 farma, helthker parisramalanu oka kudupu kudipai. addagolu dharalatho prajalanu edapeda docheyakunda farma kampeneeku mugutaadu veyadamthopaatu, companylu daaktarlu kummakkai prisciptions rayakunda kuudaa prabhutvam palu charyalu teesukundi. okarakamgaa ee edaadi edurkonna sthaayilo savaallanu farma parisramagaanii, helthker industriigaanii gatamlo eppuduu oka samvatsaram vyavadhilo edurkonaledu. prabhutva kriyaaseela charyalu srushtinchina prakampanala madhya ee parisramalu kotta samvatsaramloki adugupedutunnaayi.janarik aushadhaalanu matrame daaktarlu priscribe cheyalanna nibandhanalu, doctorlaku taayilaalu ichi tama tama companyla utpattulane sifaarasu cheyinchukunenduku company anusaristunna marcheting vyuuhaaniki chec pettadam, palu keelaka aushadhaalatoe paatu stents, mokalu implants vanti medical divisla dharalaku jaateeya aushadha dharala nirnaya samstha parimitulu vidhinchadam farma companylu, vaidya parikaraala utpatti samsthalaku oopiraadakundaa chesaayi.gurgavlo fortis haspital, shalimar bhagloni max haspitallo jarigina avakatavakalu, addagolu billing, vaidyasevallo daaruna nirlakshyam sanchalanam srushtinchadamtopaatu prabhutvam kathina charyalaku tigadamtho vaidyasevala samsthalu okkasariga ulikkipaddaayi.aadarabaadara samskaranalu 2017loo prabhutvam alochanalekunda chepattina aadarabaadara samskaranala prabhaavam 2018lonoo untundani indian formasutical alians secretery janaral diji shaa annaru. daaktarlu janarik aushadhaalu rayalanna nibandhana, kemistulu prisrciptionlo unna aushadhaaniki badulu adhe formulation paerutho maro aushadhaanni peshentlaku ivvadam... kotta samvatsaramlo athi pedda savaallani shaa annaru. department af formasuticals, enppa madhya vivaadam kuudaa parisramanu prabhaavitam chestayani cheppaaru. asthira vidhaana vaataavaranam,  egumatula rangamlooni bhayalu, aadarabaadaraagaa chepattina aushadha niyantrana samskaranalu... 2017 visaeshaalani aayana vyaakhyaaninchaaru. 2018lonoo ide paristhiti konasaagutundani annaru. stake holderlatho samagra charchalu lekundane kotta farma paalaseeni tayaaru chese prayatnam, prabhaavam gurinchi samagramgaa anchanaaveyakundaane aushadha dharala niyantrana uttarvulanu savarinchadam desheeya farma parisramanu debbatise avakaasam undani aayana heccharinchaaru.savallamadhyane vruddhi.. enni savallunna farma rangamlo vruddhi maatram venakabadaledu. 2020naatiki parisrama parimaanam 5,500 kotla daalarlaku cherutundani anchana. prastutam farma market parimaanam 2800 kotla daalarlu matrame. 2018loo kaneesam 16 saatam vruddhi untundani asocham anchanaavesindi. aushadha egumatulu vache edaadi 30 saatam vruddhini chavichuse avakaasam undi. egumatula mottam prastutam 1,650 kotla daalarlu undagaa 2020naatiki 2000 kotla daalarlaku cheravachhu.vaidya sarveesulaku chukkalu vaidya sarveesula rangam ee edaadi chukkalu chusindi. gurgavloni fortis haspital dengue patint chikitsa kosam viniyoginchina aushadhaalu, itara vastuvulapai 1700 saatam margin   vasulu chesinattugaa enppa gurtinchindi. sada ru  patint maraninchaadu kuudaa. maro kesulo prasuuti kesulo nirlakshyamgaa vyavaharinchina max haspital (shalimar bhag) licensnu dhilli prabhutvam raddu chesindi. ee rendu udantaalatoe vaidya sarveesula rangam ee edaadi teevramaina gaddu paristhitine edurkondani apolo haspitals gmd sangeetaa reddi annaru. ivi arudugaa jarige sanghatanala, anoohyamaina porapatla anna vishayam pakkanabedithe private haspitals pratishtanu maatram digajaarchaayi.sarkaaru pattudala.... farma parisrama, pratinidhula heccharikalu, aandolanalu ela unna prabhutvam maatram aushadha dharalanu saamaanyulaku cheruvagaa unche vishayamlo gattigaane vyavaharistondi. nijaaniki gunde jabbullo amarche stentla dharalaku kallem veyadam valla prajalaku 4,450 kotla roopaayala mera aadaa avutundani anchana. adhe vidhamgaa krutrima mokali chippala dharalanu niyantrinchadam valla sagatu prajalaku maro 1,500 kotla roopaayala mera labdi kalugutundi. prabhutva nirnayam valla vividha rakala  stentla dharalu prastutam 7,400-30,180 roopaayala dharala shrenilone untaayi. mokali chippala sthaane amarche implants dharala shreni 13,850-54,720 roopaayalaku parimitamaindi. ee edaadi kotta cherchina aushadhaalatoe kalisi dharala niyantrana paridhiloki mottam 849 aushadhaalu raavadamtho farma companylu gilagilalaadutunnaayi. dharalapai niyantrana valla prajalaku 2,643 kotla roopaayala mera laabham kalugutundani anchana.